ประกาศธนาคารแห่งประเทศไทยที่ สนส. 24/2551เรื่อง การอนุญาตให้สถาบันการเงินประกอบธุรกิจการนําอสังหาริมทรัพย์ออกให้เช่า--------------------------------------------------------------อื่นๆ - 1. เหตุผลในการออกประกาศ เดิมตามพระราชบัญญัติการธนาคารพาณิชย์ พ.ศ. 2505 และ พระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. 2522 ธนาคารพาณิชย์บริษัทเงินทุน และบริษัทเครดิตฟองซิเอร์จะถือครองอสังหาริมทรัพย์ได้เฉพาะกรณีเพื่อการใช้เป็นที่ทําการ หรือได้รับมาจากการชําระหนี้เท่านั้น ซึ่งมีระยะเวลาการถือครองค่อนข้างเข้มงวด กล่าวคือหากได้รับอสังหาริมทรัพย์ที่ได้มาจากการชําระหนี้จะต้องจําหน่ายออกไปโคยเร็ว อย่างไรก็ดีธนาคารแห่งประเทศไทยเห็นว่า เพื่อให้สถาบันการเงินมีความยืดหยุ่นในการบริหารอสังหาริมทรัพย์ดังกล่าว และไม่ให้เป็นภาระต่อสถาบันการเงิน จึงได้อนุญาตให้สถาบันการเงินนําอสังหาริมทรัพย์ดังกล่าวออกให้เช่าได้ในช่วงที่ถือครองอยู่ โดยการให้เช่าดังกล่าวต้องไม่เป็นอุปสรรคต่อการดําเนินธุรกิจปกติของสถาบันการเงิน การออกประกาศฉบับนี้เพื่ออ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 โดยสาระสําคัญของหลักเกณฑ์ในการอนุญาตให้สถาบันการเงินประกอบธุรกิจนําอสังหาริมทรัพย์อกให้เช่าไม่มีการเปลี่ยนแปลง ทั้งนี้ สถาบันการเงินใดได้มีการดําเนินการอยู่แล้วก็ให้ทําต่อไปได้อื่นๆ - 2. อํานาจตามกฎหมาย อาศัยอํานาจตามความในมาตรา 36 แห่งพระราชบัญญัติธุรกิจสถาบันการเงิน พ.ศ.2551 ธนาคารแห่งประเทศไทยอนุญาตให้ธนาคารพาณิชย์ บริษัทเงินทุน และบริษัทเครดิตฟองซิเอร์นําอสังหาริมทรัพย์ออกให้เช่าได้ตามข้อกําหนดในประกาศนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์ บริษัทเงินทุน และบริษัทเครดิตฟองซิเอร์ตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศและหนังสือเวียนที่ยกเลิก 4.1 ประกาศธนาคารแห่งประเทศไทย เรื่อง การอนุญาตให้ธนาคารพาณิชย์ประกอบธุรกิจการนําอสังหาริมทรัพย์ออกให้เช่า ลงวันที่ 3 มกราคม 2546 (หนังสือเวียนที่ สนส.(11) ว. 10/2546 ลงวันที่ 31 มกราคม 2546) 4.2 หนังสือเวียนที่ ธปท.สนส.(11) ว. 1457/2547เรื่อง การอนุญาตให้บริษัทเงินทุนบริษัทเงินทุนหลักทรัพย์ และบริษัทเครดิตฟองซิเอร์ประกอบธุรกิจการนําอสังหาริมทรัพย์ออกให้เช่า ลงวันที่ 30 สิงหาคม 2547 4.3 หนังสือเวียนที่ ธปท.ฝนส.(21) ว. 2205/2548 เรื่อง การยกเลิกการจัดทําและนําส่งแบบรายงานการนําอสังหาริมทรัพย์ออกให้เช่า ลงวันที่ 21 พฤศจิกายน 2548อื่นๆ - 5. เนื้อหา 5.1 หลักเกณฑ์ในการประกอบธุรกิจ 5.1.1 ประเภทของอสังหาริมทรัพย์ที่อนุญาตให้นําออกให้เช่าได้ ได้แก่ (1) อสังหาริมทรัพย์ที่เป็นสถานที่สําหรับดําเนินธุรกิจซึ่งยังมิได้ใช้ประโยชน์อย่างเต็มที่ เช่น สถานที่ทําการ ที่จอดรถ คลังสินค้าที่ธนาคารพาณิชย์ บริษัทเงินทุน หรือบริษัทเครดิตฟองซิเอร์มีไว้เพื่อเก็บรักษาทรัพย์ที่นํามาวางประกันการให้สินเชื่อ (2) อสังหาริมทรัพย์ที่ได้รับมาจากการชําระหนี้ หรือจากการประกันการให้สินเชื่อ หรือจากการซื้ออสังหาริมทรัพย์ที่รับจํานองไว้จากการขายทอดตลาดโดยคําสั่งศาลหรือเจ้าพนักงานพิทักษ์ทรัพย์ หรืออสังหาริมทรัพย์ที่บริษัทเครดิตฟองซิเอร์ได้มาเนื่องจากสัญญาขายฝาก สําหรับอสังหาริมทรัพย์ตาม 5.1.1 (2) ระยะเวลาการให้เช่าจะต้องไม่เกิน 3 ปีสําหรับบริษัทเงินทุน และไม่เกิน 5 ปีสําหรับบริษัทเครดิตฟองซิเอร์ เว้นแต่อสังหาริมทรัพย์รอการขายที่ธนาคารแห่งประเทศไทยได้ขยายระยะเวลาการถือครองสําหรับอสังหาริมทรัพย์ที่ได้มาในระหว่าง พ.ศ. 2540 ถึง พ.ศ. 2547 ให้กําหนดระยะเวลาการให้เช่าได้ครั้งละไม่เกิน 3 ปีสําหรับบริษัทเงินทุน และครั้งละไม่เกิน 5 ปีสําหรับบริษัทเครดิตฟองซิเอร์ ทั้งนี้ การกําหนดสัญญาเช่าจะต้องไม่เกินกว่าระยะเวลาที่ธนาคารแห่งประเทศไทยได้ขยายเวลาให้ (3) อสังหาริมทรัพย์ซึ่งธนาคารพาณิชย์ บริษัทเงินทุน หรือบริษัทเครดิตฟองซิเอร์ ซื้อหรือมีไว้เพื่อใช้เป็นสํานักงานสาขา แต่อยู่ระหว่างรอการจําหน่ายอันเนื่องมาจากการย้าย การปิด และการระงับหรือยกเลิกการเปิดสํานักงาน 5.1.2 ในการนําอสังหาริมทรัพย์ออกให้เช่า ให้ธนาคารพาณิชย์ บริษัทเงินทุนหรือบริษัทเครดิตฟองซิเอร์ปฏิบัติตามหลักเกณฑ์ดังต่อไปนี้ (1) ต้องเป็นการให้เข่าเพื่อป้องกันการสูญเปล่าทางเศรษฐกิจหรือเพื่อป้องกันการเสื่อมสภาพของอสังหาริมทรัพย์ (2) ต้องจัดให้มีสัญญาเช่าเป็นหนังสือ ยกเว้นในกรณีการนําที่จอดรถตามข้อ 5.1.1 (1) ออกให้เช่าในลักษณะที่ไม่อาจทําสัญญาได้เนื่องจากความจําเป็นหรือเหตุสุดวิสัย โดยในกรณีดังกล่าว ธนาคารพาณิชย์ บริษัทเงินทุน หรือบริษัทเครดิตฟองซิเอร์ จะต้องจัดทําและจัดเก็บเอกสารการให้เช่าไว้เป็นหลักฐาน เพื่อให้ธนาคารแห่งประเทศไทยตรวจสอบได้ (3) ต้องไม่ทําสัญญาเช่าที่เป็นอุปสรรคต่อการใช้พื้นที่ของธนาคารพาณิชย์บริษัทเงินทุน หรือบริษัทเครดิตฟองซิเอร์ หากเป็นกรณีการให้เช่าอสังหาริมทรัพย์ที่เป็นสถานที่สําหรับดําเนินธุรกิจ ตามข้อ 5.1.1 (1) และต้องไม่เป็นอุปสรรคในการจําหน่ายอสังหาริมทรัพย์ในกรณีการให้เช่าอสังหาริมทรัพย์ ตามข้อ 5.1.1 (2) และ ข้อ 5.1.1 (3) (4) ต้องให้เช่าไม่เกินกว่าระยะเวลาการถือครองอสังหาริมทรัพย์ตามกฎหมาย โดยธนาคารพาณิชย์ บริษัทเงินทุน หรือบริษัทเครดิตฟองซิเอร์ ต้องจําหน่ายหรือยกเลิกการถืออสังหาริมทรัพย์นั้นภายในระยะเวลาตามกฎหมายและตามหลักเกณฑ์ของธนาคารแห่งประเทศไทย (5) ในกรณีการให้เช่าอสังหาริมทรัพย์ที่เป็นสถานที่สําหรับดําเนินธุรกิจเมื่อนําพื้นที่ของสํานักงานใดออกให้เช่าแล้ว สํานักงานนั้นต้องไม่เช่าหรือซื้อพื้นที่เพิ่มเติมอีก รวมทั้งต้องให้เช่าแก่สู้ประกอบธุรกิจที่เหมาะสมและไม่ส่งผลเสียต่อภาพลักษณ์ของธนาคารพาณิชย์บริษัทเงินทุน หรือบริษัทเครดิตฟองซิเอร์ (6) ต้องกําหนดเงื่อนไขในการให้เช่า เช่น ค่าเช่าหรือผลประโยชน์ที่จะได้รับอย่างเหมาะสมตามสภาวะตลาดและเป็นปกติทางการค้า มิฉะนั้น ธนาคารพาณิชย์ บริษัทเงินทุนหรือบริษัทเครดิตฟองซิเอร์ จะต้องนําเรื่องดังกล่าวเสนอต่อคณะกรรมการของธนาคารพาณิชย์บริษัทเงินทุน หรือบริษัทเครดิตฟองซิเอร์ เพื่อพิจารณาความเหมาะสมก่อนดําเนินการให้เช่า (7) ต้องจัดทําและเก็บรักษาเอกสารเกี่ยวกับการนําอสังหาริ่มทรัพย์ออกให้เช่า เพื่อให้ธนาคารแห่งประเทศไทยตรวจสอบได้ (8) ต้องประกอบธุรกิจตามหลักเกณฑ์ที่ธนาคารแห่งประเทศไทยกําหนด อนึ่ง ในกรณีที่การนําอสังหาริมทรัพย์ออกให้เช่ามิได้เป็นไปตามหลักเกณฑ์ที่กําหนดข้างต้น ธนาคารพาณิชย์ บริษัทเงินทุน หรือบริษัทเครดิตฟองซิเอร์ ที่ประสงค์จะนําอสังหาริมทรัพย์ออกให้เช่าจะต้องได้รับอนุญาตจากธนาคารแห่งประเทศไทยก่อน และในการอนุญาตธนาคารแห่งประเทศไทยอาจกําหนดหลักเกณฑ์ละวิธีปฏิบัติใด ๆ ด้วยก็ได้อื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย